
సూపర్స్టార్ రజనీకాంత్ కెరీర్లో రెండో అత్యధిక బడ్జెట్ చిత్రంగా ‘కాలా’ నిలువనుందా? ఈ చిత్రం బడ్జెట్ గురించి విన్పిస్తున్న వార్తలు  నిజమే అనిపించేలా ఉన్నాయి. ప్రస్తుతం పోస్టుప్రొడక్షన్ జరుపుకుంటున్న ‘2.0’ 400 కోట్ల బడ్జెట్తో ఇండియాలోనే అత్యధిక బడ్జెట్ చిత్రంగా చరి త్ర సృష్టించగా, ఇంతకుముందు వరకు ‘యందిరన్’ రూ.130 కోట్లతో మొదటిస్థానంలో ఉంది. అయితే ‘యందిరన్’ను వెనక్కినెట్టి ‘కాలా’ రెండో స్థానం సంపాదించుకోనుంది. ధనుష్ నిర్మిస్తున్న ఈ చిత్రాన్ని దాదాపు రూ.160 కోట్ల బడ్జెట్తో నిర్మిస్తున్నట్లు కోలీవుడ్ టాక్. ‘కాలా’ కథ, టైటిల్ తనవేనంటూ రాజశేఖరన్ అనే వ్యక్తి దాఖలు చేసిన కేసు విషయమై... దర్శకుడు పా.రంజిత్, నిర్మాత ధనుష్, రజనీకాంత్ తరపున దాఖలైన బదులు పిటిషన్లో సినిమా బడ్జెట్ను రూ.160 కోట్లు పేర్కొన్నట్లు సమాచారం. ఇందులో వాస్తవమెంతో తెలియాలంటే కొన్ని రోజులు ఓపిక పట్టాల్సిందే.‘కాలా’ సెట్లో ముంబై సుందరి...తమిళనాడు నుంచి ముంబైకి వెళ్లి దాదాగా మారిన ఒక వ్యక్తి జీవిత కథతో పా.రంజిత్ తెరకెక్కిస్తున్న ‘కాలా’ ఇప్పటికే తొలి షెడ్యూల్ పూర్తి చేసుకుని, ప్రస్తుతం చెన్నైలో రెండో షెడ్యూల్ షూటింగ్ జరుపుకుంటోంది. ముంబైలోని ధారావి తరహా భారీ సెట్ను చెన్నైలో నిర్మించి షూటింగ్ జరుపుతున్నారు. ఇందులో రజనీకి జోడీగా ఎంపిక చేసి న హ్యుమా ఖురేషి గత గురువారం ‘కాలా’ యూనిట్లో చేరింది. ప్రస్తుతం రజనీకాంత్, హ్యూమా కాంబినేషన్లో సన్నివేశాలు చిత్రీకరిస్తున్నారు.  ఈ చిత్రంలో ఇంకా ఈశ్వరీరావు, సముద్రగని, నానాపటేకర్, సుకన్య, సాక్షిఅగర్వాల్ తదితరులు ముఖ్యపాత్రల్లో నటిస్తున్నారు. సంతోష్ నారాయణన్ సంగీతం, జి.మురళి సినిమాటోగ్రఫి అందిస్తున్నారు.

superstar rajanikant kereerlo rendo atyadhika budget chitramgaa ‘kaalaa’ niluvanundaa? ee chitram budget gurinchi vinpistunna vaartalu  nijame anipinchela unnaayi. prastutam postuprodaksion jarupukuntunna ‘2.0’ 400 kotla badjetto indialone atyadhika budget chitramgaa chari thra srushtinchagaa, intakumundu varaku ‘yandiran’ roo.130 kotlatho modatisthaanamlo undi. ayithe ‘yandiran’nu venakkinetti ‘kaalaa’ rendo sthaanam sampadinchukonundi. dhanush nirmistunna ee chitraanni daadaapu roo.160 kotla badjetto nirmistunnatlu kolivud tack. ‘kaalaa’ katha, titil tanavenantu rajasekharan ane vyakti daakhalu chesina kesu vishayamai... darsakudu paa.ranjit, nirmaata dhanush, rajanikant tarapuna daakhalaina badulu pititionlo sinima badjetnu roo.160 kotlu perkonnatlu samacharam. indulo vaastavamentho teliyaalante konni rojulu opika pattalsinde.‘kaalaa’ setlo mumbai sundari...tamilanadu nunchi mumbaiki velli daadaagaa maarina oka vyakti jeevita kathatho paa.ranjit terakekkistunna ‘kaalaa’ ippatike toli shedule puurti chesukuni, prastutam chennailo rendo shedule shooting jarupukuntondi. mumbailooni dharavi taraha bhari setnu chennailo nirminchi shooting jaruputunnaru. indulo rajaneeki jodiigaa empika chesi na huma khureshi gatha guruvaram ‘kaalaa’ unitlo cherindi. prastutam rajanikant, huma combinationlo sannivesaalu chitrikaristunnaru.  ee chitramlo inka eshwareerao, samudragani, nanapatekar, sukanya, sakshiagarval taditarulu mukhyapaatrallo natistunnaaru. santosh narayanan sangeetam, ji.murali cinematography andistunnaaru.